ראש המועצה אזורית שדות נגב, תמיר עידאן, התמודד ב-2018 על כהונה נוספת כמועמד יחיד והוכרז בראש המועצה.
בבחירות 2018 למליאת המועצה נבחרו 16 נציגים, אחד מכל יישוב במועצה.
שומרון.
ראש מועצה אזורית שומרון, יוסי דגן, נבחר לתפקיד לראשונה בבחירות מיוחדות באוגוסט 2015 ובשנית ב-2018.
במאי 2022 קטן מספר היישובים במועצה ב-2 עם ההכרזה על איחוד היישובים "עץ אפרים" ו"שערי תקווה" לרשות מקומית חדשה בשם שער השומרון.
שער הנגב.
ראש מועצה אזורית שער הנגב הוא אופיר ליבשטיין מכפר עזה, שמכהן בתפקיד מאז בחירות 2018.
שפיר.
ראש מועצה אזורית שפיר הוא אדיר נעמן ממרכז שפירא שנבחר לראשונה ב-2018 לאחר שניצח מול 3 מועמדים בהם קודמו בתפקיד.
תמר.
ראש מועצה אזורית תמר הוא ניר ונגר, שנבחר לתפקיד בנובמבר 2019 בבחירות מיוחדות לאחר שקודמו הורשע בפלילים.
עיריות ומועצות מקומיות.
אבו גוש.
ראש מועצת אבו גוש סלים ג'אבר מכהן בתפקיד קדנציה רביעית לא רצופה. ב-8 במאי 2022 פוזרה מועצת אבו גוש לאחר שלא הצליחה להעביר תקציב והיא תוחלף במועצה קרואה, וראש המועצה זומן לשימוע לפני הדחה אפשרית, שימוע שבסיומו הוחלט להשאיר את ראש המועצה בתפקידו.
אבו סנאן.
באבו סנאן מכהן מאז 2018 פאוזי משלב, שנבחר לתפקיד בסיבוב בחירות שני.
אבן יהודה.
ראש המועצה, אבי הררי, המכהן משנת 2013 זכה בכהונה שנייה בתפקיד ב-2018 כמועמד יחיד.
בבחירות 2018 למועצה, זכתה סיעת "לתת יותר" בראשותו, סיעה שאיחדה את כל הסיעות שיוצגו במועצה שכיהנה בשנים 2013–2018 ב-10 מתוך 11 המושבים, כשמנדט אחד ניתן לסיעת האופוזיציה "בעד" בראשות זהר אברמוב.
אום אל-פחם.
ראש עיריית אום אל-פחם, סמיר מחאמיד, נבחר לראשונה ב-2018 לאחר שניצח בסיבוב השני.
אופקים.
ראש עיריית אופקים המכהן, איציק דנינו, משמש זו קדנציה שנייה בתפקיד.
אור יהודה.
ראש העירייה המכהנת של אור יהודה היא ליאת שוחט, המכהנת בתפקיד מאז ספטמבר 2015.
15 המושבים במועצת העיר היוצאת התחלקו בין 7 סיעות, הגדולה שבהן רשימת "אור חדש בראשות ליאת שוחט" שזכתה ב-5 מושבים.
אור עקיבא.
ראש עיריית אור עקיבא המכהן הוא יעקב אדרי, לו זו הכהונה השנייה ברציפות בתפקיד וחמישית בסך הכל.
אורנית.
ראש מועצת אורנית ניר ברטל מכהן בתפקיד מאז 2018.
במועצת היישוב התחלקו ב-2018 תשעת המושבים בין רשימת "אופק" בראשות ברטל שזכתה ב-6 מנדטים ו"יחד" בראשות קודמו שלומי לנגר.
אזור.
ראש מועצת אזור הוא אריה פכטר, העומד בראש המועצה זו קדנציה שלישית.
בבחירות 2018 התחלקו 6 רשימות ב-11 המקומות במועצה.
אילת.
ראש עיריית אילת הוא אלי לנקרי, שנבחר לתפקיד ב-2021 בבחירות מיוחדות לאחר שקודמו מאיר יצחק-הלוי נבחר לכנסת.
אכסאל.
ראש עיריית אכסאל המכהן הוא מוחמד שלבי, שנבחר לראשונה לתפקיד ב-2018.
אליכין.
ראש המועצה המקומית אליכין הוא שרוני עזורי, שהביס ב-2018 ברוב גדול את קודמו בתפקיד ורשימתו זכתה ב-5 מתוך 9 המושבים במועצה.
אלעד.
ראש עיריית העיר אלעד המכהן הוא ישראל פרוש, שנבחר לקדנציה שנייה לאחר בחירות סוערות שכללו פסילת מועמד מתחרה מוביל ועתירות לבתי משפט. במרץ 2022 הכריז יו"ר ש"ס אריה דרעי כי יהודה בוטבול, יו"ר סניף המפלגה המקומי, יהיה מועמד המפלגה לראשות העיר.
מועצת העיר היוצאת כוללת 15 מושבים.
אלפי מנשה.
באלפי מנשה ראש המועצה, שי רוזנצוויג, נבחר לראשונה ב-2018.
במועצת אלפי מנשה היוצאת 9 מנדטים שהתחלקו בין 4 רשימות שונות.
אלקנה.
ראש מועצת אלקנה המכהן הוא אסף מינצר, המכהן בתפקיד מאז 2013.
תשעת המקומות במליאת המועצה התחלקו ב-2018 בין 3 רשימות: רשימת "אלקנה יותר" בראשות מינצר שזכתה ב-5 מנדטים, רשימת "אלקנה צעירה" ורשימת "אלקנה שלנו" שזכו ב-2 מנדטים כל אחת.
אעבלין.
ראש מועצה מקומית אעבלין, מאמון שיח', מכהן בתפקיד מאז נבחר לראשונה ב-2010.
במליאת המועצה 11 מושבים שהתחלקו ב-2018 בין 8 רשימות שונות.
אפרת.
עודד רביבי, ראש מועצת אפרת, מכהן בתפקיד מאז 2008.
במליאת המועצה 11 מושבים שהתחלקו ב-2018 בין 5 רשימות.
אריאל.
ראש עיריית אריאל המכהן הוא אליהו שבירו, שנבחר לראשונה לתפקיד ב-2013.
מועצת העיר מורכבת מ-13 חברים, אליהם נבחרו ב-2018 נציגים מ-5 רשימות.
אשדוד.
ד"ר יחיאל לסרי מכהן כראש עיריית אשדוד מאז שנת 2008.
מספר חברי מועצת העיר עלה בבחירות 2018 מ-27 ל-29.
אשקלון.
ראש עיריית אשקלון הוא תומר גלאם, ששימש כראש עיר בפועל מ-2017 וכראש עיר נבחר מ-2018.
מספר חברי המועצה הנבחרים עלה בבחירות 2018 מ-23 ל-25.
באקה אל-גרבייה.
בבאקה אל-גרבייה התקיימו בחירות ב-2019, שנה אחרי הבחירות ברוב הרשויות. בבחירות זכה ראיד דקה שזכה בסיבוב השני לאחר סיבוב ראשון בו התמודדו 8 מועמדים בקלפי.
בבחירות 2019 נבחרו 15 נציגים למועצה מטעם 11 רשימות שונות. רשימתו של דקה לא נבחרה למועצה והוא נחשב לחבר המועצה ה-16.
באר יעקב.
בראשות באר יעקב, מועצה מקומית שהוכרזה כעיר ב-2021, עומד ניסים גוזלן ("באר יעקב בתנופה") המכהן בתפקיד ברציפות מאז 2003.
מספר חברי המועצה בבחירות 2018 היה 13.
באר שבע.
רוביק דנילוביץ', המכהן כראש עיריית באר שבע מאז 2008, נבחר ב-2018 לתקופת כהונה נוספת לאחר שזכה ב-92% מהקולות וסיעתו זכתה ב-16 מתוך 31 המושבים במועצת העיר.
בועיינה-נוג'ידאת.
ראש מועצת בועיינה-נוג'ידאת הוא מוניר חמודה, שנבחר לראשונה לתפקיד ב-2018.
בוקעאתא.
בוקעאתא היא אחת מארבע המועצות המקומיות הדרוזיות ברמת הגולן בהם כיהנו מאז כיבוש הגולן ב-1967 ועד 2018 תושבים שקיבלו כתב מינוי ורק מ-2018 התקיימו בהן בחירות. בפועל החרימה רוב האוכלוסייה את הבחירות ומרבית המועמדים שנרשמו בתחילה פרשו. בבוקעתא נותרו כמועמדים יחידים עבאס אבו עוואד ורשימתו "בוקעתא בתג'מענא" והם הוכרו כזוכים.
ביר אל-מכסור.
ראש מועצת ביר אל-מכסור, ח'אלד חוג'יראת, נבחר לראשונה לראשות המועצה ב-2018.
9 המקומות במליאת המועצה שנבחרה ב-2018 התחלקו בין שתי סיעות שזכו בשני מנדטים וחמש רשימות נוספות שזכו במנדט אחד.
בית אל.
ראש מועצת בית אל, שי אלון, מכהן בתפקיד זו קדנציה שנייה.
בבחירות למועצה ב-2018, בה היו חברים 9 נציגים, זכו רשימות "בית אל שלי" ו"תנופה לבית אל" ב-4 מנדטים כל אחת ורשימת "יחד" זכתה למנדט בודד.
בית אריה-עופרים.
ראש מועצת בית אריה-עופרים המכהן הוא יהודה אלבוים, שנבחר לראשונה לתפקיד ב-2018. ב-8 במאי 2022 פוזרה מועצת בית אריה-עופרים לאחר שלא הצליחה להעביר תקציב והיא תוחלף במועצה קרואה, וראש המועצה זומן לשימוע לפני הדחה אפשרית, שימוע שבסיומו הוחלט להשאיר את ראש המועצה בתפקידו.
בית ג'ן.
ראש מועצת בית ג'ן, ראדי נגם, נבחר לראשונה בסיבוב שני ב-2018.
בית דגן.
ראש מועצה מקומית בית דגן, אלי דדון, מכהן בתפקיד מאז 2018.
במועצת העיר מכהנים 9 חברי מועצה מ-2 סיעות: "התנועה המקומית למען בית דגן" (5 מושבים) ו"תנופה נטו" (4 מושבים). ראש המועצה מכהן כחבר מועצה נוסף לאחר שרשימתו לא עברה את אחוז החסימה.
בית שאן.
ראש העירייה המכהן של בית שאן הוא ז'קי לוי, אשר כיהן בתפקיד בשנים 2003–2013, שבסופם הפסיד בבחירות. הוא נבחר שוב ב-2018 לתפקיד. שחקן הכדורגל לשעבר איתן טייב הודיע באוגוסט 2022 כי יתמודד על ראשות העיר.
בית שמש.
ראש עיריית בית שמש היא ד"ר עליזה בלוך, שנבחרה לראשונה ב-2018 לאחר שניצחה בהפרש של 1.2% את קודמה לתפקיד משה אבוטבול.
מספר חברי המועצה היוצאת הוא 21 המייצגים 6 רשימות שונות.
ביתר עילית.
ראש עיריית ביתר עילית המכהן הוא מאיר רובינשטיין, לו זו הקדנציה השלישית שלו בתפקיד מאז בחירתו ב-2007.
במועצת העיר היוצאת היו 17 חברים מ-6 רשימות שונות. ראש העיר, איש מפלגת אגודת ישראל, התמודד רשמית מטעם רשימת "ביתר מאוחדת" שלא נבחרה ולא מטעם רשימת "אגודת ישראל ביתר" שזכתה ב-6 מנדטים, ועל פי חוק נחשב כחבר מועצה נוסף.
בני ברק.
ראש עיריית בני ברק המכהן הוא הרב אברהם רובינשטיין, ראש "הרשימה התורתית המשותפת" ואיש מפלגת דגל התורה.
27 המקומות במועצת העיר היוצאת התחלקו בין "הרשימה התורתית המרכזית" (שמה המקומי של סיעת יהדות התורה) עם 16 מנדטים, ש"ס עם 6 מנדטים, בני תורה עם 3 מנדטים, יחד והליכוד עם מנדט אחד כל אחת.
בני עי"ש.
ראש מועצת בני עי"ש המכהן הוא אריה גרלה מהליכוד, לו זו הכהונה השנייה בתפקיד.
בנימינה-גבעת עדה.
ראש מועצה מקומית בנימינה-גבעת עדה המכהן הוא איתי ויסברג, שנבחר לראשונה לתפקיד ב-2017 בבחירות מיוחדות בעקבות פטירת קודמו בתפקיד פנחס זוארץ.
13 המושבים במועצה היוצאת התחלקו בין 5 סיעות שונות.
בסמ"ה.
ראש המועצה המקומית המכהן של בסמ"ה הוא ראיד כבהא.
במועצה היוצאת 11 מושבים.
בסמת טבעון.
ראש מועצה מקומית בסמת טבעון המכהן, ראיד זובידאת, מסיים קדנציה ראשונה, אליה נבחר בסיבוב הבחירה השני.
מספר החברים במועצה היוצאת הוא 11.
בענה.
ראש מועצת בענה המכהן הוא עלי ח'ליל, שנבחר לראשונה ב-2018 בסיבוב הראשון.
בת ים.
בעקבות החלטה של שר הפנים אריה דרעי משנת 2017 בחירות 2018 היו אמורות להיות האחרונות בבת ים עקב איחוד עיריות בין בת ים לתל אביב-יפו ב-2013, אך ההחלטה בוטלה על ידי דרעי עצמו, זמן קצר לפני סיום כהונתו כשר הפנים, עקב הצלחת העירייה ליישם תוכנית הבראה לצמצום הגירעון העירוני. בבחירות ההם נבחר צביקה ברוט איש הליכוד לאחר שניצח את קודמו יוסי בכר בסיבוב השני.
לפי דיווחים ראש העיר לשעבר שלומי לחיאני, עשוי לשוב להתמודד ב-2023 על ראשות העיר לאחר שבשנת 2015 הורשע בגין עבירות של הפרת אמונים והודח מתפקידו, ו-7 שנות הקלון על עבירות אלו מסתיימות ב-2022. גם ראש העיר לשעבר יוסי בכר הכריז על התמודדותו.